古意
作者：顏曹
朝代：唐

paragraphs: 逶迤臨雲雨，蛾眉戲瓊（一作「瑤」）臺。
對酒自嬌笑，君王肯下來。
擊鼓雷闐闐，選妓紛呈才。
錫宴池上子，精魄辭不迴。
指日窮所樂，豈知殷運開。
孤舟一遙放，曾構成塵埃。
（見《文苑英華》卷二○五）（按：《文苑英華》卷三○六收顏胄《適意》一首，《全唐詩》卷七七六收入。
疑胄、曹爲一人，惜其事跡無考，無以定奪。
）。